Diari Oficial de la Generalitat Valenciana


Sumari del DOGV 8758, del 10-03-2020 (2020/1900)

RESOLUCIÓ de 24 de febrer de 2020, de la Conselleria d'Educació Cultura i Esport, per la qual es concedeix l'autorització d'obertura i funcionament al centre privat d'ensenyaments esportius Afendt, de Vila-real.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8758

Data del DOGV
:   10-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1900


Data del document
:   24-02-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 24 de febrer de 2020, de la Conselleria d'Educació Cultura i Esport, per la qual es concedeix l'autorització d'obertura i funcionament al centre privat d'ensenyaments esportius Afendt, de Vila-real.  
 [2020/1900]  
Antecedents de fet  
Primer. L'expedient ha sigut iniciat a instàncies del representant legal de l'Associació Afentd, titular del centre, mitjançant sol·licitud d'autorització d'obertura i funcionament d'un centre docent privat d'ensenyaments esportius, amb denominació específica Afendt, a Vila-real, per a la impartició del cicle inicial i cicle final del grau mitjà de Tècnic/a Esportiu i el cicle superior de Tècnic/a Esportiu/tiva Superior en Futbol.  
  
Segon. El nou centre farà ús de les instal·lacions del centre privat d'Educació Secundària Santa María (codi centre 88050208) de Vila-real i de les instal·lacions esportives municipals de l'Ajuntament de Vila-real (camp de futbol Flors).  
Per a la impartició de les classes teòriques i pràctiques dels ensenyaments sol·licitats, el centre aporta a l'expedient, respectivament, contracte d'arrendament amb l'esmentat centre privat per a llogar cinc aules i espais comuns i informe del cap del Servei Municipal d'Esports de l'Ajuntament de Vila-real d'ús i disponibilitat del camp de futbol Flors, de conformitat amb el Reglament d'instal·lacions esportives municipals de l'Ajuntament de Vila-real, publicat en el Butlletí Oficial de la Província de Castelló, en data 25 de desembre de 2018.  
  
Tercer. En data 30 de maig de 2019, el Servei d'Ensenyaments de Règim Especial de la Direcció General de Formació Professional i Ensenyaments de Règim Especial d'aquesta conselleria emet informe favorable respecte de la viabilitat dels horaris del centre.  
Quart. La Direcció General de Centres Docents va emetre informe favorable, en data 26 d'agost de 2019, respecte a la proposta d'instal·lacions i ús educatiu dels espais reflectits en la documentació tècnica presentada.  
Cinqué. La Direcció Territorial d'aquesta conselleria a Castelló de la Plana emet proposta favorable que inclou informes favorables de la unitat tècnica de construccions, respecte a les instal·lacions, i de la inspecció d'educació, quedant aquest últim condicionat a l'aportació per part del centre, abans de l'inici de les activitats educatives, de la relació completa del personal qualificat.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar aquesta resolució és el secretari autonòmic d'Educació i Formació Professional.  
2n. Vist que es compleixen els requisits exigits en el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitàries, modificat pel Reial decret 131/2010, de 12 de febrer, i en el Reial decret 320/2000, de 3 de març, pel qual s'estableixen els títols de Tècnic/a Esportiu/va i Tècnic/a Esportiu/va Superior en les especialitats de Futbol i Futbol Sala, s'aproven els corresponents ensenyaments mínims i es regulen les proves i els requisits d'accés a aquests ensenyaments.  
  
De conformitat amb tot això, resolc:  
  
Primer  
Autoritzar l'obertura i funcionament del centre docent privat que a continuació s'indica, ateses les característiques, ensenyaments i capacitat màxima que s'assenyalen:  
  
  
Codi: 67272642  
Denominació genèrica del centre: centre docent privat d'ensenyaments esportius  
Denominació específica del centre: Afendt  
Titular: Associació Afendt  
Domicili: Av. Europa, s/n  
Localitat: Vila-real (12889)  
Província: Castelló  
  
Ensenyaments que s'autoritzen i capacitat:  
- Ensenyaments esportius de grau mitjà:  
1 cicle inicial i 1 cicle final de Futbol, amb 35 llocs escolars cada cicle.  
  
- Ensenyaments esportius de grau superior:  
1 cicle de grau superior de Futbol, amb 35 llocs escolars per cicle.  
  
  
Segon  
Aquesta resolució tindrà efectes acadèmics a partir del curs 2020/2021.  
Aquesta resolució donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 24 de febrer de 2020.- El secretari autonòmic d'Educació i Formació Professional: Miguel Soler Gracia.